Diari Oficial de la Generalitat Valenciana


Sumari del DOGV 7794, del 31-05-2016 (2016/3959)

RESOLUCIÓ d'11 de febrer de 2016, de la secretària autonòmica d'Economia Sostenible, Sectors Productius, Comerç i Treball, per la qual es delega la instrucció dels expedients de concessió de subvencions en matèria de participació institucional.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7794

Data del DOGV
:   31-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3959


Data del document
:   11-02-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'11 de febrer de 2016, de la secretària autonòmica d'Economia Sostenible, Sectors Productius, Comerç i Treball, per la qual es delega la instrucció dels expedients de concessió de subvencions en matèria de participació institucional. [2016/3959]  
Primer. Antecedents  
1. L'article 12.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC), estableix que la competència és irrenunciable i que l'exerciran precisament els òrgans administratius que la tinguen atribuïda com a pròpia, excepte els casos de delegació o avocació, quan s'efectuen en els termes que preveu aquesta o altres lleis.  
  
L'article 13.1 de la mateixa LRAP-PAC disposa que els òrgans de les diferents administracions públiques podran delegar l'exercici de les competències que tinguen atribuïdes en altres òrgans de la mateixa Administració, encara que no siguen jeràrquicament dependents, o de les entitats de dret públic vinculades o dependents d'aquelles.  
2. Per la seua banda, l'article 63.1 de la Llei 5/1983, de 30 de desembre, del Consell, estableix que l'exercici de les competències pròpies de cada òrgan podrà ser delegat per aquest en l'òrgan jeràrquic immediat inferior, llevat que per l'aplicació del principi d'eficàcia siga aconsellable atribuir-lo a un altre òrgan, sense que siga possible la delegació de competències delegades.  
  
Segon. Instrucció d'expedients de concessió de subvencions en matèria de participació institucional  
1. L'article 13.1 del Decret 193/2015, de 23 d'octubre, del Consell, pel qual s'aprova el Reglament de la Llei 7/2015, de 2 d'abril, de la Generalitat, de participació i col·laboració institucional de les organitzacions sindicals i empresarials representatives a la Comunitat Valenciana (RLPCI) disposa que en el primer trimestre de cada exercici pressupostari l'òrgan competent quant a les quanties assignades a cada organització beneficiària de les subvencions a la participació procedirà a dictar la resolució o acord de concessió d'aquestes, amb la instrucció prèvia del preceptiu expedient de despesa.  
  
2. La competència per a la instrucció dels expedients de concessió de subvencions per compensació econòmica per la participació institucional de les organitzacions sindicals i empresarials més representatives a la Comuntiat Valenciana, a què es refereix l'article 8 de la LPCI s'atribueix a la secretaria autonòmica competent en matèria d'ocupació, la qual podrà delegar aquesta atribució en un òrgan subordinat amb el rang de direcció general.  
3. Les funcions derivades de l'anterior instrucció no estan incloses en les atribucions no delegables a què es refereix l'article 13.5 OQTGK-MCM.  
Per tot això, vistos els preceptes esmentats i la resta de general i pertinent aplicació, resolc:  
  
Primer  
Delegar en la Direcció General de Treball i Benestar Laboral les funcions d'instrucció dels expedients de concessió de subvenció per compensació econòmica per la participació institucional de les organitzacions sindicals i empresarials més representatives a la Comunitat Valenciana a què és refereix la Llei 7/2015, de 2 d'abril, de la Generalitat, de participació i col·laboració institucional dels organitzacions sindicals i empresarials representatives a la Comunitat Valenciana  
  
  
Segon  
Els actes administratius que s'adopten en virtut d'aquesta delegació indicaran expressament aquesta circumstància i és consideraran dictats per l'òrgan delegatori  
  
Tercer  
Les atribucions exercides per delegació no podran ser objecte de delegació en un altre òrgan.  
  
València, 11 de febrer de 2016.- La secretària autonòmica d'Economia Sostenible Sectors Productius, Comerç i Treball: María José Mira Veintimilla.